Indhold
Indholdsfortegnelse 🔎︎

## DAGE (DAYS på engelsk)

Beregner forskellen mellem to datoværdier. Resultatet returnerer antal dage mellem de to dage.

### Syntaks

DAGE(Dato_2; Dato_1)

Dato_1 er startdatoen, Dato_2 er slutdatoen. Hvis Dato_2 er en tidligere dato end Dato_1 vil resultatet være et negativt tal.

Når der indtastes datoer som del af en formel, fortolkes skråstreger og omvendte skråstreger brugt som datoadskiller, som aritmetiske operatorer. Datoer indtastet med dette format genkendes derfor ikke som datoer, hvilket resulterer i fejlagtige beregninger. For at sikre at indtastede datoer fortolkes som datoer kan du bruge DATO-funktionen, f.eks. DATO(1954;7;20) eller du kan placere datoen i anførselstegn (gåseøjne) og bruge ISO 8601 notation, f.eks. "1954-07-20". Undgå altid at anvende datoer med lokale afhængigheder så som "07/20/54". Denne beregning kan resultere i fejl eller fejlagtige beregninger ved andre lokalitetsindstillinger.

Entydig konvertering er mulig for ISO 8601 datoer og tider i deres udvidede formater med separatorer. Hvis en #VALUE! fejl opstår, så fravælg Generer #VALUE! fejl i LibreOffice - Indstillinger Funktioner - Indstillinger - LibreOffice Calc - Formel, knappen Detaljer... i sektionen "Detaljerede beregningsindstillinger", i rullelistenKonvertering fra tekst til tal.

### Eksempel

=DAGE(NU();"2010-01-01")) returnerer antallet af dage fra 1. januar 2010 til i dag.

=DAGE("1990-10-10";"1980-10-10") returnerer 3652 dage.