Indhold
Indholdsfortegnelse 🔎︎

# Felter

Undermenuen oplister de almindeligste felttyper, som kan indsættes i et dokument på markørens aktuelle plads. For at se alle tilgængelige felter, vælger du Flere Felter.

For at tilgå denne kommando...

Vælg Indsæt - Felter

Åbn genvejsmenu - vælg Felter (indsatte felter)

## Sidetal

Indsætter det aktuelle sidetal som et felt på markørens position. Standardindstillingen er at bruge tegntypografien Sidetal.

## Sideantal

Indsætter det totale sideantal i dokumentet som et felt.

## Dato

Indsætter dags dato som et felt. Standard datoformat bliver brugt, og datoen bliver ikke opdateret automatisk.

## Klokkeslæt

Indsætter det aktuelle klokkeslæt som et felt. Klokkeslættet bliver taget direkte fra dit operativsystems indstillinger. Der anvendes et fast klokkeslætsformat, som ikke kan opdateres ved at bruge funktionstasten F9.

## Titel

Indsætter titlen, der er specificeret i dokumentegenskaberne, som et felt. Dette felt viser data, der er indtastet i feltet Titel under Filer - Egenskaber - Beskrivelse.

## Forfatter

Indsætter her navnet på den person, der oprettede dokumentet, som et felt. Feltet anvender indtastningen fra LibreOffice - Indstillinger Funktioner - Indstillinger - LibreOffice - Brugerdata.

## Emne

Indsætter emnet, der er specificeret i dokumentegenskaberne, som et felt. Dette felt viser data, der er indtastet i feltet Emne under Filer - Egenskaber - Beskrivelse.

## Flere felter

Indsætter et felt ved markørens aktuelle placering. Dialogen viser alle tilgængelige felter.