Indhold
Indholdsfortegnelse 🔎︎

# Dimensionering

Ændrer længde-, målings- og hjælpelinjeegenskaber for den valgte mållinje.

Hvis du vil ændre stregtypen eller piletypografien på en mållinje, vælg Formater - Streg.

For at tilgå denne kommando...

På genvejsmenuen for en mållinje skal du vælge Dimensioner

På værktøjslinjen Pile skal du klikke på ikonet Mållinje

Mållinje

En mållinje bliver altid indsat på laget Mållinjer. Hvis du definerer dette lag som usynligt, vil du ikke se mållinjer i din tegning.

## Linje

Sætter afstandsegenskaber for mållinjen og hjælpelinjerne med respekt for hverandre og for grundlinjen.

### Linjeafstand

Specificerer afstanden imellem mållinjen og grundlinjen (linjeafstand = 0).

### Hjælpelinjeoverhæng

Angiver længden af venstre og højre hjælpelinje startende ved grundlinjen (linjeafstand = 0). Positive værdier udvider hjælpelinjerne over grundlinjen, og negative værdier udvider hjælpelinjerne under grundlinjen.

### Hjælpelinjeafstand

Angiver længden af højre og venstre hjælpelinje startende ved mållinjen. Positive værdier udvider hjælpelinjerne over mållinjen, og negative værdier udvider hjælpelinjerne under mållinjen.

### Venstre hjælpelinje

Angiver længden af venstre hjælpelinje startende ved mållinjen. Positive værdier udvider hjælpelinjen under mållinjen og negative værdier udvider hjælpelinjen over mållinjen.

### Højre hjælpelinje

Angiver længden af den højre hjælpelinje startende ved mållinjen. Positive værdier udvider hjælpelinjen under mållinjen og negative værdier udvider hjælpelinjen over mållinjen.

### Mållinje under objektet

Omvender egenskaberne sat i området Linje.

### Antal decimaler

Specificerer antal decimaler brugt til visningen af linjeegenskaber.

## Forklaring

Sætter egenskaberne for målteksten.

### Tekstplacering

Afgør placeringen af målteksten med hensyn til mållinjen og hjælpelinjerne.

Afkrydsningsfelterne Automatisk lodret og Automatisk vandret skal være ryddet, før du kan tildele Tekstplacering.

### Automatisk lodret

Bestemmer den optimale lodrette position til målteksten.

### Automatisk vandret

Bestemmer den optimale vandrette position til målteksten.

### Vis måleenheder

Viser eller skjuler måleenhederne. Du kan også vælge hvilken måleenhed, der skal vises, fra listen.

### Parallelt med hjælpelinje

Viser teksten parallelt med eller i en vinkel på 90 grader til mållinjen.

## Eksempelfelt

Viser et eksempel på den aktuelle markering.