Indhold
Indholdsfortegnelse 🔎︎

# Typografier

Brug Typografier og formatering i sidepanelet til at tildele typografier til celler og sider. Du kan tilknytte typografier, ændre eksisterende typografier eller oprette nye typografier.

Vinduet Typografier og formatering kan fastgøres og kan forblive åben under redigering af dokumentet.

For at tilgå denne kommando...

Vælg Vis - Typografier.

Æble+T F11

På værktøjslinjen Formatering klik på

Typografier

## Hvordan man anvender en celletypografi:

1. Marker cellen eller celleområdet.

2. Dobbeltklik på typografien i typografi- og formateringsvinduet.

## Celletypografier

Viser listen af de tilgængelige Celletypografier til indirekte celleformatering.

Celletypografier

## Sidetypografier

Viser sidetypografierne som er tilgængelige for indirekte sideformatering.

Sidetypografier

## Fyldformattilstand

Slår Fyldformattilstand til og fra. Brug maledåsen til at tildele typografien valgt i vinduet Typografier og formatering.

Fyldformattilstand

## Sådan anvender man en ny typografi med maledåsen:

1. Vælg den ønskede typografi fra vinduet Typografier og formatering.

2. Klik på ikonet Fyldformattilstand.

3. Klik på en celle for at formatere den, eller træk din mus over et bestemt område for at formatere hele området. Gentag denne handling for andre celler og områder.

4. Klik på ikonet Fyldformattilstand igen for at forlade denne tilstand.

## Ny typografi fra markeringen

Opretter en ny typografi baseret på formateringen for et valgt objekt. Tildel et navn til typografien i dialogen Opret typografi.

Ny typografi fra markeringen

## Opdater typografi

Opdaterer typografien valgt i Typografi- og formateringsvinduet med det nuværende format af det valgte objekt.

Opdater typografi

## Typografiliste

Viser listen af typografierne fra den valgte typografikategori.

I genvejsmenuen kan du vælge kommandoer til at oprette en ny typografi, slette en brugerdefineret typografi, eller ændre den valgte typografi.

## Typografigrupper

Opremser de tilgængelige typografigrupper.