Indhold
Indholdsfortegnelse 🔎︎

## UGE.NR (WEEKNUM på engelsk)

UGE.NR beregner ugenummeret for den interne datoværdi, som defineret i ODF OpenFormula og værende kompatibel med andre regneark programmer.

To systemer til ugenummerering understøttes:

System | Description
System 1 | Ugen der indeholder 1. januar er årets første uge, og nummereres uge 1.
System 2 | Ugen der indeholder den første torsdag i året er årets første uge, og nummereres uge 1. Det betyder at uge 1 i ethvert år er den uge, der indeholder 4. januar. ISO 8601 definerer dette system og ugen starter en mandag.

### Syntaks

UGE.NR(Tal [;Tilstand])

Tal er det interne datotal.

Tilstand sætter starten på ugen og uge nummersystem. Denne parameter er valgfri, og standardværdien er 1.

System | Tilstand | Dag i ugen
System 1 | 1 | Søndag
2 | Mandag
11 | Mandag
12 | Tirsdag
13 | Onsdag
14 | Torsdag
15 | Fredag
16 | Lørdag
17 | Søndag
System 2 | 21 | Mandag (ISO 8601)
150 | (ISO 8601, for kompatibilitet med Gnumeric)

Når der indtastes datoer som del af en formel, fortolkes skråstreger og omvendte skråstreger brugt som datoadskiller, som aritmetiske operatorer. Datoer indtastet med dette format genkendes derfor ikke som datoer, hvilket resulterer i fejlagtige beregninger. For at sikre at indtastede datoer fortolkes som datoer kan du bruge DATO-funktionen, f.eks. DATO(1954;7;20) eller du kan placere datoen i anførselstegn (gåseøjne) og bruge ISO 8601 notation, f.eks. "1954-07-20". Undgå altid at anvende datoer med lokale afhængigheder så som "07/20/54". Denne beregning kan resultere i fejl eller fejlagtige beregninger ved andre lokalitetsindstillinger.

Entydig konvertering er mulig for ISO 8601 datoer og tider i deres udvidede formater med separatorer. Hvis en #VALUE! fejl opstår, så fravælg Generer #VALUE! fejl i LibreOffice - Indstillinger Funktioner - Indstillinger - LibreOffice Calc - Formel, knappen Detaljer... i sektionen "Detaljerede beregningsindstillinger", i rullelistenKonvertering fra tekst til tal.

### Eksempel

=UGE.NR(DATO(1995;1;1);1) returnerer 1

=UGENUMMER(DATO(1995;1;1);2) returnerer 52. Hvis ugen starter mandag, tilhører søndag sidste uge af det foregående år.

=UGE.NR(DATO(1995;1;1);21) returnerer 52. Uge 1 starter mandag d. 2/1/1995.

=UGE.NR(DATO(1999;1;1);21) returnerer 53. Uge 1 starter mandag d. 4/1/1999.