Indhold
Indholdsfortegnelse 🔎︎

# JDBC-forbindelse

Angiver indstillingerne for at få adgang til en JDBC-database.

## JDBC-eksempler

Du kan bruge en JDBC-driverprogramklasse til at forbinde til en JDBC-database fra LibreOffice. Driverprogramklassen leveres af databaseproducenten. To eksempler på JDBC-databaser er Oracle og MySQL.

Driverprogramklasserne skal tilføjes til LibreOffice i LibreOffice - Indstillinger Værktøjer - Valgmuligheder - LibreOffice - Avanceret.

### Oracle-database

Du kan bruge et JDBC-driverprogram til at få adgang til en Oracle-database fra Solaris eller Linux. For at tilgå databasen fra Windows, behøver du et ODBC-driverprogram.

På UNIX skal man være sikker på, at Oracle-databaseklienten er installeret med JDBC-understøttelse. JDBC-driverprogramklassen til Solaris Oracle-klienten version 8.x befinder sig i kataloget <Oracle Klient>/product/jdbc/lib/classes111.zip. Du kan også hente den seneste udgave fra Oracles hjemmeside.

I tekstfeltet URL til datakilde, skal du indtaste placeringen af Oracle-databaseserveren. Syntaksen for URL'en afhænger af databasetypen. Se dokumentationen som kom med JDBC-driverprogrammet for yderligere oplysninger.

For en Oracle-database er syntaksen for URL'en:

oracle:thin:@værtsnavn:port:databasenavn

- værtsnavn er navnet på den maskine, som kører Oracle-databasen. Du kan også erstatte værtsnavn med serverens IP-adresse.

- port er den port, hvor Oracle-databasen lytter. Spørg din databaseadministrator om den rigtige portadresse.

- databasenavn er navnet på Oracle-databasen. Spørg din databaseadministrator om det korrekte navn.

### MySQL-database

Driverprogrammet til MySQL-databasen findes på hjemmesiden for MySQL.

Syntaksen for en MySQL-database er:

mysql://værtsnavn:port/databasenavn

- værtsnavn er navnet på den maskine, som kører MySQL-databasen. Du kan også erstatte værtsnavn med serverens IP-adresse.

- port er standardporten for MySQL-databaser, nemlig 3306.

- databasenavn er navnet på databasen.

## URL til datakilde

Indtast URL'en for databasen. For eksempel til MySQL JDBC-driveren skal du skrive "jdbc: mysql: //<Servername>/<name of the database>". Yderligere oplysninger om JDBC-driveren finder du i dokumentationen, der fulgte med driveren.

## JDBC-driverklasse

Indtast navnet på JDBC-driveren.

Inden man kan benytte en JDBC driver, er det nødvendigt at angive dens klassesti. Vælg LibreOffice - Indstillinger Funktioner - Indstillinger - LibreOffice- Avanceret, og klik på knappen Klassesti. Når denne er angivet, skal du genstarte LibreOffice.

## Test klasse

Tester forbindelsen med de nuværende indstillinger.

Godkendelse

Databaseguide