Indhold
Indholdsfortegnelse 🔎︎

# Sidehoved/Sidefod

Opretter eller formaterer et sidehoved eller en sidefod for en sidetypografi.

For at tilgå denne kommando...

Vælg fanebladet Indsæt - Sidehoved og sidefod - Sidehoved/Sidefod

## Venstre område

Indtast den tekst, der skal vises i den venstre side af sidehovedet eller -foden.

## Midterområde

Indtast den tekst, der skal vises i den midterste del af sidehovedet eller -foden.

## Højre område

Indtast den tekst, der skal vises i den højre side af sidehovedet eller -foden.

## Sidehoved/Sidefod

Vælg et foruddefineret sidehoved eller sidefod fra listen.

## Tekstattributter

Åbner en dialog til at formatere ny eller markeret tekst. Dialogen Tekstattributter indeholder fanebladene Skrifttype, Skrifteffekter og Skriftplacering.

Tekstattributter

## Filnavn

Indsætter en pladsholder for et filnavn i det valgte område. Klik for at indsætte titlen. Med et langt klik kan du vælge enten titel, filnavn eller sti/filnavn fra undermenuen. Hvis dokumentet ikke har nogen titel (se Filer - Egenskaber), vil filnavn blive indsat i stedet.

Filnavn

## Arknavn

Indsætter en pladsholder i det valgte sidehoved/sidefod-område, som erstattes med arkets navn i sidehovedet/sidefoden på det aktuelle dokument.

Arknavn

## Side

Indsætter en pladsholder i det valgte område af sidehovedet/sidefoden, som erstattes med sidenummerering. Det giver mulighed for fortløbende sidenummerering i et dokument.

Side

## Sider

Indsætter en pladsholder i det valgte område af sidehovedet/sidefoden, som erstattes med det samlede antal sider i dokumentet.

Sider

## Dato

Indsætter en pladsholder i det valgte område af sidehovedet/sidefoden, som erstattes med dags dato i sidehovedet/sidefoden på alle sider i dokumentet.

Dato

## Tid

Indsætter en pladsholder i det valgte område i sidehovedet/sidefoden, som erstattes med det aktuelle tidspunkt i sidehovedet/sidefoden på alle sider i dokumentet.

Tid