Indhold
Indholdsfortegnelse 🔎︎

# Manglende element

Hvis en forespørgsel, hvori tabeller eller felter ikke længere eksisterer, bliver åbnet, vises dialogen Manglende element. Denne dialog navngiver den manglende tabel eller feltet, som ikke kan fortolkes, og giver dig mulighed for at bestemme, hvordan der skal fortsættes med proceduren.

For at tilgå denne kommando...

I et databasefil vindue skal du klikke på ikonet Forespørgsler, og vælg derefter Rediger - Rediger. Hvis de korresponderende felter ikke længere eksisterer ser du denne dialog

## Hvordan skal der fortsættes?

Der er tre tilgængelige indstillinger for at svare på dette spørgsmål:

### Ønsker du at åbne forespørgslen i grafisk visning?

Giver dig mulighed for at åbne forespørgslen i Designvisning på trods af manglende elementer. Denne indstilling giver dig også mulighed for at angive, om andre fejl skal ignoreres.

Forespørgslen åbnes i designvisningen (den grafiske brugergrænseflade). Manglende tabeller vises som tomme, og ugyldige felter vises med deres (ugyldige) navne på listen over felter. Dette lader dig arbejde med præcis de felter, som har foranlediget fejlen.

### Åbn forespørgslen i SQL-visning

Giver dig mulighed for at åbne forespørgselsdesignet i SQL-tilstand og fortolke forespørgslen som Native SQL. Du kan kun forlade native SQL-tilstand, når LibreOffice-sætningen er fuldstændigt fortolket (kun mulig, hvis de anvendte tabeller eller felter i forespørgslen virkelig findes).

### Lad være med at åbne forespørgslen

Giver dig mulighed for at annullere proceduren og angive, at forespørgslen ikke skal åbnes. Denne indstilling svarer til funktionen af dialogknappen Annuller.

### Ignorer også lignende fejl

Hvis du valgte den første indstilling, men du stadig ønsker at åbne forespørgslen i grafisk visning på trods af manglende elementer, kan du angive, om andre fejl skal ignoreres. Derfor vil ingen fejlmeddelelse blive vist i den aktuelle åbnende proces, hvis forespørgslen ikke kan fortolkes korrekt.