Indhold
Indholdsfortegnelse 🔎︎

# Sikker tilstand

Sikker tilstand er en tilstand hvor LibreOffice midlertidigt startes med en frisk brugerprofil og deaktiveret hardwareacceleration. Det hjælper med at gendanne en ikke-funktionsdygtig installation af LibreOffice.

For at tilgå denne kommando...

Vælg Hjælp - Genstart i sikker tilstand...

Start LibreOffice fra kommandolinjen med parameteren --safe-mode.

Start LibreOffice med LibreOffice (Sikker tilstand) i Startmenuen (kun Windows).

## Hvad kan jeg gøre i sikker tilstand?

Når du starter programmet i sikker tilstand, vil du se en dialog som tilbyder tre forskellige muligheder for profil-gendannelse.

### Fortsæt i sikker tilstand

Dette valg lader dig arbejde med LibreOffice som du plejer, men med en midlertidig brugerprofil. Det betyder også at alle ændringer i konfigurationen på den midlertidige brugerprofil mistes efter genstart.

### Genstart i Normal Tilstand

Vælges Genstart i normal tilstand afvises alle ændringer, afslutte sikker tilstand og starte LibreOffice igen i normal tilstand. Brug denne indstilling, hvis du kom her ved et uheld.

### Anvend Ændringer og Genstart

Dialogen tilbyder mange ændringer til brugerprofilen der kan hjælpe til genopretning af LibreOffice til arbejdstilstand. De bliver mere vidtgående fra toppen og ned, så du bør tage dem i rækkefølge. Dette valg gælder udvalgte ændringer

### Genopret fra sikkerhedskopi

LibreOffice gemmer backups af tidligere konfigurationer og aktiverede udvidelser. Brug dette valg for at vende tilbage til tidligere tilstande hvis dine problemer synes at komme fra nylige ændringer i konfigurationen eller udvidelser.

### Konfigurér

Du kan deaktivere alle brugerens udvidelser. Du kan også deaktivere hardwareacceleration. Aktiver dette valg hvis du oplever opstartsnedbrud eller visuelle fejl, da disse ofte er relateret til hardwareacceleration.

### Afinstallér udvidelser

Nogle gange kan LibreOffice ikke startes på grund af blokeringer eller nedbrud i udvidelser. Dette valg tillader dig at deaktivere alle udvidelser installeret af brugeren såvel som delte og grupperede udvidelser. Afinstallering af delte og grupperede udvidelser bør bruges med varsomhed. Det virker kun hvis du har de nødvendige systemrettigheder.

### Nulstil til fabriksindstillinger

Hvis alt andet fejler kan du nulstille din brugerprofil til standard. Det første valg Nulstil indstillinger og brugertilpasning nulstiller al konfiguration og brugergrænseflade ændringer, men beholder ting som din personlige ordbog, skabeloner etc. Det andet valg vil nulstille hele din profil til den tilstand den havde da du installerede LibreOffice.

Hvis du ikke kunne løse dit problem ved at bruge sikker tilstand, så vælg Avanceret. Her vil du finde instrukser til videre hjælp.

Hvis du ønsker at reportere et problem med din bruger-profil, klik på Opret en Zip-fil af din bruger-profil du kan oprette en Zip-fil, som kan uploades til fejl-systemet, som kan blive undersøgt af udviklerne.

Vær opmærksom på, at uploadede brugerprofiler kan indeholde følsomme oplysninger, såsom din personlige ordbog, indstillinger og installerede udvidelser.