Indhold
Indholdsfortegnelse 🔎︎

# Indstillinger

Sætter yderligere sorteringsindstillinger.

For at tilgå denne kommando...

Vælg Data - Sorter - Indstillinger

## Forskel på små og store bogstaver

Sorterer først efter store bogstaver og så efter små bogstaver. Asiatiske sprog håndteres efter specielle metoder.

Note til Asiatiske sprog: Kontroller Forskel på små og store bogstaver for at anvende multi-niveau tolerance. Med multi-niveau tolerance, bliver elementer først sammenlignet i deres primitive former hvor store bogstaver og accenter ignoreres. Hvis de vurderes som ens bliver accenter taget med i betragtning på andet niveau. Hvis de stadig vurderes som ens, betragtes forskel i størrelse, bredde og Japansk Kana på det tredje-niveau.

## Område indeholder kolonne/rækkeetiketter

Udelader den første række eller den første kolonne i markeringen fra sorteringen. Indstillingen Retning i bunden af dialogen angiver navnet og funktionen for dette afkrydsningsfelt.

## Inkludér formater

Bevarer den aktuelle celleformatering.

## Aktiver naturlig sortering

Naturlig sortering er en sorteringsmekanisme som sorterer tal som har foranstillede bogstaver, hvor tallet er basis for sorteringen, i stedet som normalt fra venstre mod højre. For eksempel kan vi antage en serie af værdier som A1, A2, A3, A4, A5, A6, ..., A19, A20, A21. Når disse værdier sorteres alfanumerisk, hvil resultatet blive A1, A11, A12, A13, ..., A19, A2, A20, A21, A3, A4, A5, ..., A9. Denne sortering giver teknisk mening, men for de fleste vil det synes forkert. Med naturlig sortering vil værdier som i eksemplet blive sorteret rigtigt, hvilket forbedrer sorteringsfaciliteten generelt.

## Kopier sorteringsresultatet til:

Kopierer den sorterede liste til celleområdet, som du angiver.

### Sorter resultater

Marker et navngivet celleområde, hvor du vil vise den sorterede liste, eller indtast et celleområde i indtastningsfeltet.

### Sorter resultater

Indtast celleområdet, hvor du vil vise den sorterede liste, eller vælg et navngivet område fra listen.

## Brugerdefineret sorteringsrækkefølge

Klik her og vælg derefter den brugerdefinerede sorteringsrækkefølge, som du ønsker.

### Brugerdefineret sorteringsrækkefølge

Marker den brugerdefinerede sorteringsrækkefølge som du vil anvende. For at oprette en brugerdefineret sorteringsrækkefølge skal du vælge LibreOffice - Indstillinger Funktioner - Indstillinger - LibreOffice Calc - Sorteringslister .

## Sprog

Vælg sproget til sorteringsreglerne.

### Indstillinger

Vælg en sorteringsindstilling for sproget. Marker for eksempel indstillingen "telefonbog" for tysk for at medtage de specielle tegn med omlyd i sorteringen.

## Retning

### Top til bund (Sorter rækker)

Sorterer rækker ud fra værdierne i de aktive kolonner af det valgte område.

### Venstre til Højre (Sorter Kolonner)

Sorterer kolonner ud fra værdierne i de aktive rækker af det valgte område.

## Dataområde

Viser det celleområde, som du vil sortere.