Indhold
Indholdsfortegnelse 🔎︎

# Indsæt

Denne menu indeholder kommandoerne, som bruges til at indsætte nye elementer i dokumentet, for eksempel grafik, objekter, specialtegn og andre filer.

## Dupliker dias

Indsætter en kopi af det aktuelle dias efter det aktuelle dias.

## Udvid dias

Opretter et nyt dias fra alle topniveau-dispositionspunkter (tekst et niveau under titelteksten i dispositionshierarkiet) i det valgte dias. Dispositionsteksten bliver titlen på det nye dias. Dispositionspunkter under topniveauet på det originale dias bliver flyttet et niveau op på det nye dias.

## Sammenfatningsdias

Opretter et nyt dias, som indeholder en punktopstilling af titlerne for diassene, som følger efter det valgte dias. Sammenfatningsdiasset bliver indsat bag det sidste dias.

## Sidetal

Tilføjer diasnummer eller sidetallet.

## Dato og klokkeslæt

Tilføjer dato og klokkeslæt som et felt.

## Felter

Oplister generelle felter, som du kan indsætte i dit dias.

## Kommentar

Indsætter en kommentar omkring den markerede tekst eller på den aktuelle cursorplacering.

## Specialtegn

Lader en bruger indsætte tegn fra symbolområdet i de installerede skrifttyper.

## Formateringsmærke

Åbner en undermenu for at indsætte specielle formateringsmærker som hårdt mellemrum, blød og hård bindestreg.

## Hyperlink

Åbner en dialogboks, der gør det muligt at oprette og redigere hyperlinks.

## Animeret billede

Opretter en tilpasset animation på det aktuelle dias. Du kan kun bruge eksisterende objekter til at oprette en animation.

## Tabel

Indsætter en ny tabel i det aktuelle dias eller side.

## Medier

Undermenuen præsenterer forskellige kilder, som et billede, audio eller video kan indsættes fra.

## Lyd eller video

Indsætter en video- eller lydfil i dit dokument.

## Objekt

Indsætter et indlejret objekt i dit dokument, herunder formler, 3-d-modeller, diagrammer og OLE-objekter.

## Diagram

Indsætter et diagram.

## Objektramme

Indsætter en flydende ramme i det aktuelle dokument. Flydende rammer bruges i HTML-dokumenter til at vise indhold fra en anden fil.

## Filer

Indsætter en fil i det aktive dias. Du kan indsætte LibreOffice Draw eller Impress filer, eller tekst fra et HTML-dokument eller en tekstfil.

## Sidehoved og sidefod

Tilføjer eller ændrer tekst i pladsholdere i top og bund på dias og masterdias.