Indhold
Indholdsfortegnelse 🔎︎

# Rediger sektioner

Ændrer egenskaberne for sektioner, der er defineret i dit dokument. For at indsætte en sektion skal du markere tekst eller klikke i dit dokument og så vælge Indsæt - Sektion.

For at tilgå denne kommando...

Vælg Formater - Sektioner

Dialogen Rediger sektioner ligner dialogen Indsæt - Sektion, og tilbyder følgende yderligere indstillinger:

## Sektion

Skriv navnet på den sektion, som du vil redigere, eller klik på et navn i listen Sektion. Hvis markøren for øjeblikket er i en sektion, bliver sektionsnavnet vist på højre side af statuslinjen nederst i dokumentvinduet.

Den aktuelle status for skrivebeskyttelse af en sektion vises med låsesymbolet foran sektionsnavnet på listen. En åben lås er ubeskyttet, og en lukket lås er beskyttet. På tilsvarende vis vil synlige sektioner blive vist med et brillesymbol.

## Indstillinger

Åbner dialogen Indstillinger, hvor du kan redigere spaltelayout, baggrund og fod- og slutnoteopførsel for den valgte sektion. Hvis sektionen er beskyttet med adgangskode, skal du indtaste adgangskoden først.

## Fjern

Fjerner den valgte sektion fra dokumentet, og indsætter sektionens indhold i dokumentet.