Indhold
Indholdsfortegnelse 🔎︎

# Brug af regulære udtryk i tekstsøgninger

Regulære udtryk kan bruges til at søge efter visse uspecificerede eller endog usynlige tegn.

Søgning med regulære udtryk er anderledes end søgning med jokertegn. LibreOffice Writer understøtter kun søgning med regulære udtryk.

Du kan bruge regulære udtryk, når du søger og erstatter tekst i et dokument. For eksempel finder "s.n" både "sin" og "søn".

1. Vælg Rediger - Søg og erstat.

2. Klik Flere indstillinger for at udvide dialogen.

3. Marker afkrydsningsfeltet Regulære udtryk.

4. I feltet Find, skal du indtaste søgeordet og de(t) regulære udtryk, du vil bruge i din søgning.

5. Klik Find næste eller Find alle.

## Eksempler på regulære udtryk

1. Det regulære udtryk for et enkelt tegn er et punktum (.).

2. Det regulære udtryk for ingen eller flere forekomster af det foregående tegn er en stjerne. For eksempel: "123*" finder "12", "123" og "1233".

3. Kombinationen af regulære udtryk til søgning efter ingen eller flere forekomster af et vilkårligt tegn er et punktum og en stjerne (.*),

4. Det regulære udtryk for slutningen af et afsnit er et dollartegn ($). Kombinationen af regulære udtryk for begyndelsen af et afsnit er en cirkumfleks og et punktum (^.).

5. Det regulære udtryk for et tabulatortegn er \t,

Du kan kun søge med regulære udtryk indenfor et enkelt afsnit. Hvis du vil søge med regulære udtryk i mere end et afsnit, skal du lave en separat søgning i hvert afsnit.

Relaterede emner

Liste over regulære udtryk